als_Latn dik_Latn sag_Latn
Pas yllit argjentinas Lionel Messit, çështja e evazionit fiskal duket se ka ;prekur edhe Cristiano Ronaldo. Zyra e taksave në Spanjë ka përfunduar hetimin e saj për sulmuesin e Realit të Madridit. Në përfundim të hetimeve rezulton se portugezi ka fshehur shumën e 15 milionë eurove nga viti 2011 deri në 2014.
Tashmë dosja voluminoze i është dërguar zyrës së krimit ekonomik, me këta të fundit që tashmë duhet të vendosin nëse ndaj CR7 do të ketë masa ndëshkuese.
Në bazë të investigimeve, pasi është vënë në dijeni të hetimit, sulmuesi ka zhvendosur të gjithë kapitalin e tij jashtë Spanjës, konkretisht në ishujt Virgjinales, por edhe në disa shtete të tjera, ku individ të ndryshëm me potenacial të madh ekonomik fshehin të ardhurat e tyre.
Krimi Ekonomik ka marrë në shqyrtim dosjen dhe po vijon me hetimet, në lidhje më këtë akuzë që rëndon mbi Cristiano Ronaldon dhe më pas do të vendoset masa ndëshkimore.
Një ditë më parë, Gjykata Supreme në Spanjë ratifikoi dënimin prej 21 muajsh burg për Lionel Messin. Vetëm babait të tij, Jorge, i është reduktuar dënimi në 15 muaj.
Më 7 korrik 2016, Gjykata Provinciale në Barcelonë e dënoi yllin argjentinas të skuadrës katalanase të futbollit dhe babain e tij, Jorge Horacio, me 21 muaj burgim për tri vepra fiskale./b.l/noa.al/
als_Latn als_Latn als_Latn als_Latn als_Latn als_Latn